  มาร้านนี้ตามคำแนะนำของแอพ วงใน ครับ เพราะวันนี้ผมกับครอบครัว5คนพากันมาเที่ยวเกาะช้างครับ 
  ร้านอยู่ติดริมถนนสายหลักของเกาะช้างครับ มาไม่ยากครับ มีที่จอดรถหน้าร้านครับ โต๊ะที่นั่งมีมากพอครับ สว่างไสว พนักงานต้อนรับมารยาทดี แม้จะพูดไทยกระแท่นไปทางเพื่อนบ้านเราหน่อยก็ตามครับ แต่สื่อสารกันรู้เรื่องครับ 
  วันนี้ผมสั่งอาหารตาม คำแนะนำของ วงใน เลยครับ 
- หอยเชลล์ผัดฉ่า จานนี้เด็ดครับ เผ็ดร้อนอร่อยมากครับ ทานกับข้าวสวยร้อนๆ
- ปลากระพงทอดน้ำปลา จานนี้ให้อันดับหนึ่งเลยครับ กินหมดทั้งตัวแทบไม่เหลือกระดูกครับ เค็มกำลังดี กรอบไปหมด ปลาไม่เหม็นกลิ่นดินเลย สุดๆครับ *****
- ต้มยทะเลำน้ำข้นอันนี้โอเคครับ รสไม่จัดมาก ขาดเปรี้ยวไปหน่อยแต่ก็อร่อยครับ
- กระหล่ำปลีผัดน้ำปลา อันนี้สั่งมากินเป็นfiber เองครับ
- กุ้งทอดซอสมะขาม ก็อร่อยดีครับ
- ปูม้านึ่ง สดดีครับ น้ำจิ้มรสจัดดีครับ
- ปลาหมึกชุบแป้งทอด อันนี้สั่งมาให้เด็กๆกินครับ ธรรมดา

สรุป ว่าผมชอบปลากระพงมากครับ ปูก็อร่อย หอยเชลล์ผัดฉ่าก็เด่น สั่งเลยครับ ที่สำคัญอย่าลืมสั่งไอศกรีมมะพร้าวอ่อนที่ร้านมาทานด้วยนะครับอร่อยใช่ย่อยครับ ถ้วยละ40บาทครับ มีหลายรสชาติให้เลือกครับ เผือก ข้าวโพด ขนุน ก็มี
